

**MINISTRIA E DREJTËSISË**

**DREJTORIA E PËRGJITHSHME EKONOMIKE DHE SHËRBIMEVE TË BRENDSHME**

**DREJTORIA E BUXHETIT DHE MENAXHIMIT FINANCIAR**

Nr. \_\_\_\_\_\_Prot. Tiranë, më \_\_\_\_\_\_\_\_\_ 2018

Lënda**:** Dërgohen raportet e monitorimit për 8-mujorin e vitit 2018

 **MINISTRISË SË FINANCAVE DHE EKONOMISË**

Tiranë

Në zbatim të Ligjit nr. 9936, datë 26.06.2008 “Për menaxhimin e sistemit buxhetor në Republikën e Shqipërisë”, ligjit Nr.109/2017 “Për buxhetin e vitit 2018”, Udhëzimit plotësues Nr.2, datë 19.01.2018 “Për zbatimin e Buxhetit të vitit 2018”, i ndryshuar, si edhe Udhëzimit të Ministrisë së Financave, Nr. 2, datë 6.02.2012 “Për procedurat standarte të zbatimit të buxhetit”, i ndryshuar, pika 256, Udhëzimit nr.22 dt 17.11.2016 “Për procedurat standarte të Monitorimit të buxhetit për njësitë e qeverisjes qëndrore”, ju dërgojmë raportet e monitorimit të buxhetit për 8-mujorin e vitit 2018, duke analizuar performancën financiare të programeve buxhetore për Ministrinë e Drejtësisë në përputhje me objektivat dhe realizimin e produkteve.

Ministria e Drejtësisë ka administruar dhe menaxhuar fondet buxhetore për tetë programe konkretisht:

* 1. *Planifikim, Menaxhim dhe Administrim*
	2. *Publikime Zyrtare*
	3. *Mjekësia Ligjore*
	4. *Sistemi i Burgjeve*
	5. *Shërbimi i Përmbarimit Gjyqësor*
	6. *Shërbimet për Çështjet e Birësimeve*
	7. *Shërbimi i Kthimit dhe Kompensimit të Pronave*
	8. *Shërbimi i Provës*

Më poshtë paraqitet buxheti i Ministrisë së Drejtësisë sipas programeve në formë grafike dhe tabelare.



**Realizimi i fondeve buxhetore për periudhën 8 mujore sipas Programeve të Ministrisë së Drejtësisë, rezulton si më poshtë:**

Në mijë lekë

Realizimi i Buxhetit sipas Zërave Kryesorë të Shpenzimeve

 Në mijë lekë

Në total për Ministrinë e Drejtësisë, për periudhën 8 mujore të vitit 2018, fondet e akorduara janë realizuar 81% e analizuar si më poshtë:

* Shpenzimet e personelit në masën 94.76%
* Shpenzimet operative në masën 72.49 %
* Shpenzimet kapitale në masën 41.6 %

Siç shihet edhe në grafikun e mësipërm, ecuria e realizimit të shpenzimeve ka një ecuri normale gjë që tregon se pothuajse të gjitha institucionet e Ministrisë së Drejtësisë, kanë punuar për të përmbushur objektivat, për të realizuar produktet e përfituara të cilat kanë qënë të parashikuara në programet e tyre, duke përdorur me efiçencë, efektivitet dhe ekonomi fondet buxhetore të akorduara për çdo zë shpenzimesh.

**Shpenzimet e personelit** për periudhën 8 mujore, janë realizuar në masën rreth 95 %. Mosrealizimi prej 5 % vjen si rezultat i vendeve vakante në Ministrinë e Drejtësisë. Aktualisht Departamenti i Administratës së Publikë është në fazën e rekrutimit të personelit për vendet vakant.

**Shpenzimeve operative** janë realizuar në masën 72.5%. Mosrealizimi prej 27.5% në këtë zë vjen për shkak se, një pjesë e proçedurave të prokurimit për këtë zë, janë në proces prokurimi nga Ministria e Punëve të Brendshme. Me përfundimin e tyre, pritet që në 4 mujorin e tretë të vitit 2018 këto shpenzime të realizohen plotësisht.

Ndërsa sa i përket **shpenzimeve kapitale**, janë realizuar në masën 41.6 %, kundrejt planit 8 mujor të vitit 2018. Mosrealizimi prej 58.4 % ka të bëjë me faktin që një pjesë e projekteve të investimeve janë në process prokurimi nga AKSHI dhe nga MPB. Gjithashtu një pjesë e projekteve të investimeve janë në proces prokurimi dhe ecuria e realizimit të tyre varet nga ecuria e procesit të prokurimit. Tashmë për një pjesë të mirë të tyre janë lidhur kontratat dhe janë në fazën e kryerjes së punimeve/lëvrimit të mallit. Deri në fund të vitit buxhetor pritet të kemi një realizim të investimeve në masën 92 %.

Një analizë më të hollësishme të realizimit të shpenzimeve dhe produkteve, për 8 programet e Ministrisë së Drejtësisë, e sjellim më poshtë:

 Monitorimi i Shpenzimeve dhe Produkteve sipas programeve.

1. Programi “Planifikim, Menaxhim, Administrim”.

Ky program përfshin 5 (pesë) institucione dhe konkretisht:

1. *Aparatin e Ministrisë*
2. *Avokaturën e Shtetit*
3. *Komisionin Shtetëror për Ndihmën Juridike*
4. *Agjensinë për Mbikqyrjen e Falimentit*
5. *Arkiva Shtetërore e Sistemit Gjyqësor*

Realizimi i shpenzimeve korrente dhe kapitale për këtë program, duke e krahasuar me planifikimin e periudhës 8 mujore, rezulton si më poshtë**:**

* + Shpenzimet e personelit 80.19 %
	+ Shpenzimet e tjera operative 70 %
	+ Shpenzimet kapitale 72.28 %

 Gjithsej 74.33 %

Për programin **Planifikim Menaxhim Adminstrim** shpenzimet e personelit janë realizuar ne masën 80%. Në mosrealizimim e shpenzimeve të personelit për këtë program, ka ndikuar mosplotësimi i vendeve vakant. Nga 281 punonjës të planifikuar sipas organikës së miratuar janë të plotësuara vetem 225 punonjës. Pra, vendet vakant në fund të periudhës 8 mujore janë 56, për të cilat, DAP është në proces rekrutimi. Shpenzimet operative janë realizuar në masën 70%. Mosrealizimi prej 30% lidhet me ato lloj shpenzimesh për mallra e shërbime që janë në proces prokurimi. Ndërsa shpenzimet kapitale janë realizuar në masën 72.28%. Realizimi i pritshëm deri në fund të vitit parashikohet të jetë 98 %, nëse të gjitha projektet të cilat janë process prokurimi do të kenë ecuri normale.

Për vitin 2018 në Programin **“Planifikim, Menaxhim dhe Administrim”**, në funksion të veprimtarisë kryesore dhe përmbushjen e objektivave të përcaktuara, janë parashikuar 9 produkte.

Produket sipas institucioneve janë analizuar si më poshtë:

**Aparati i Ministrisë,** ka si objektiv hartimin e legjislacionit dhe përgatitja e projektakteve në fushëm e përgjegjësisë shtetërore të ministrisë së Drejtësisë dhe dhën ia e mendimit të specializuar, përkthimet zyrtare për në fushën penale e civile dhe mirëfunksionimi i Ministrisë së Drejtësisë.

* Produkti i parë është “Projektligje dhe projektvendime të hartuara” janë planifikuar 66 akte dhe janë realizuar 66 akte ligjore dhe nënligjore.
* Produkti i dytë “projektakte të vlerësuara” janë realizuar 604 nga 604 akte të planifikuara. Projektaktet për vlerësim vijnë në Ministrinë e Drejtësisë nga ministritë e linjave dhe institucione të tjera.
* Produkti i tretë është “Përkthime zyrtare të kryera në fushën penale dhe civile” nga 28.600 faqe të planifikuara për tu përkthyer janë realizuar 24.000 faqe. Vlen për tu theksuar se për realizimin e tyre përveç punonjësve të Sektorit të përkthimeve në Ministrinë e Drejtësisë angazhohen përkthyes të jashtëm të liçensuar, pagesat e të cilëve nuk janë kryer për të gjithë periudhën 8-mujore, por planifikohet që të mbyllen në vijimësi.
* Produkti i katërt “administratë funksionale” është realizuar në masën 75%, pasi në Aparatin e Ministrisë janë aktualisht rreth 30 vende vakante, të cilat janë shpallur vendet vacant në faqen e DAP dhe po kryen të gjitha procedurat për plotësimin e tyre.

**Avokatura e Shtetit**

Avokatura e Shtetit ka si qëllim mbrojtjen e interesave pasurore të Shtetit Shqiptar nëpërmjet këshillimit dhe përfaqësimit në çështjet gjyqësore më të cilat është palë një institucion shtetëror.

* Produkti “Asistencë Juridike Institucione Shtetërore dhe Enteve Publike nëpërmjet këshillimit dhe përfaqësimit në gjykatat Ndërkombëtare” është realizuar në terma sasiorë, nga 7.500 raste të parashikuara për përfaqësim të avokatëve të shtetit në çështjet gjyqësore janë realizuar 7.544, si edhe është dhënë “asistencë juridike dhe këshillim” nga avokatët e shtetit.

**Komisioni Shtetëror për Ndihmën Juridike** ka si objektiv dhënien e ndihmës juridike falas për ato raste që parashikohen në ligjin “Për ndihmën juridike”.

* Produkti i parë “Ndihmë juridike parësore dhe dytësore” është realizuar në terma sasiorë nga 614 të planifikuar janë realizuar 611 raste.
* Produkti i dytë për këtë institucion është “ndihmë juridike falas për gra në nevojë”, nga 236 raste të janë realizuar 236 raste.

**Arkivi Shtetëror për Sistemin Gjyqësor** ka si objektiv pranimin për administrim dhe ruajtje të përhershje të dokumentave me rëndësi historike dhe kombëtare të gjykatave të shkallës se parë dhe të dytë.

* Produkti “Përthithja e fondeve arkivore të gjykatave” nga 7(shtatë) gjykata që janë të planifikuara janë përthithur fonde nga 8 (tetë) gjykata.

**Agjensia e Mbikqyrjes së Falimentit** ka si produkt të parashikuar mbikqyrjen e administratorëve. Në realizimin e këtij produkti ka ndikuar ndryshimi i kuadrit ligjor si dhe funksionimi i procedurave të falimentimit dhe funksionimit të Agjencisë Kombëtare të Falimentimit ka ndryshuar rrënjësisht, në kuadër të Marrëveshjes “Për zgjidhjen e Borxhit dhe Daljen e Biznesit”, lidhur mes MD-së dhe IFC-së. Ndryshimet nisën me Ligj nr. 110/2016 “Për falimentin” ku në nenin 209, parashikoheshin dispozitat kalimtare duke sanksionuar se aktet nënligjore për (Funksionimin e Agjencisë) do të miratoheshin brenda 6 muajve nga hyrja në fuqi e ligjit. Aktualisht nga të gjitha aktet nënligjore që rregullojnë veprimtarinë e Agjencisë, në mbledhjen e Këshillit të Ministrave datë 19.09.2018 janë miratuar vetëm “VKM-ja për Organizimin dhe Funksionimin e Agjencisë Kombëtare të Falimentimit” dhe Kodi i Etikës për Administratorët e Falimentimit.

Shpenzimet kapitale **“Planifikim, Menaxhim dhe Administrim”** janë realizuar rreth 72.28%. Realizimi i pritshëm deri 31.12.2018 parashikohet të jetë rreth 98%.

**Aparatin e Ministrisë**

Projekti “Rikonceptim, përmirësim i Sistemit ALBIS” është realizuar 100% për vlerën e plotë të parashikuar për vitin 2018, është realizuar “Blerjeve të pajisjeve elektronike” kontratë e vitit 2017, “Blerje pajisje zyre” po realizohet sipas nevojave me blerje të vogël rast pas rasti, gjithashtu dhe TVSH-ja për projektin Euralius realizohet sipas faturave të paraqitura pranë Drejtorisë së Buxhetit dhe Menaxhimit Financiar në Aparatin e Ministrisë. “Blerje pajisje elektronike” është çelur fondi i ngurtësuar, për këtë projekt bërë kërkesë në Ministrinë e Financave dhe Ekonomisë për çngurtësim të fondeve. Janë planifikuar fonde për hartimin e project zbatimit dhe rehabilitimi emergjent të arkivës së Ministrisë, është bërë marja në dorëzim dhe pritet të fillojnë punimët. Përshtatja emergjente e ambienteve të godinës është në process realizimi kontrata dhe prashikohet të mbyllet brenda 31.12.2018. Në fund të muajit Prill janë shtuar fondet e kërkuara shtesë për likuidimin e kontratave në vazhdim për “Rikonstruksionin e Kolegjit të Posaçëm të Apelimit dhe Komisionerit Public”, “Blerjet e pajisjeve të zyrës” për këto dy institucione dhe projekti i “Rikonstruksionit të hyrjes nga bulevardi të Kolegjit të Posacëm të Apelimit dhe Komisionerit Publik”, projekte të cilat janë realizuar plotësisht janë bërë dhe pagesat përkatëse.

**Avokatura e Shtetit**

Ky institucion ka planifikuar katër projekte:

1. “Furnizim, Vendosje Pajisje Kondicionimi” është në proçes të përgatitjes së dokumentacionit të nevojshëm për fillimin e procedurës.
2. “Furnizim, Vendosje Ashensori” është në proçes të realizimit të realizimit të procedurës për studim projektim.
3. “Blerje pajisje elektronike” janë dërguar kërkesat te AKSHI në pritje të mbylljes së proçedurave.
4. “Blerje pajisje zyre” dhe “Pajisje të tjera zyre” duke u realizuar rast pas rasti. Planifikohet të realizohet plotësisht deri në 31.12.2018.

**Komisioni Shtetëror për Ndihmën Juridike** ka blerë pajisje elektronike sipas nevojave ndërsa Agjensia e Mbikqyrjes së Falimentit po kryen proçedurat për blerjen e dy printerave.

Lidhur me detyrimet e prapambetura në Programin Planifikim, Menaxhim dhe Administrim vetëm Aparati i Ministrisë ka raportuar 125.9 milionë lek janë planifikuar të realizohen brenda 31.12.2018. Në programin Planifikim, Menaxhim dhe Administrim vetëm Komisioni Shtetëror për Ndihmën Juridike ka të përcaktuar produkt për barazinë gjinore.

Shpenzimet kapitale të akorduara për **Arkivi Shtetëror për Sistemin Gjyqësor** janë realizuar të tre projektet e planifikuara. Projekti “Rikonstruksioni i çatisë së Arkivit” është realizuar dhe pagesa do të bëhet në muajit Shtator.

Detyrimet e prapambetura të Programit **“Planifikim, Menaxhim dhe Administrim”** për periudhën 8 mujore janë rreth 126 milion lekë e detajuar sipas listës bashkëlidhur.

1. **Programi “Publikime Zyrtare”**

Realizimi i shpenzimeve për 8-mujorin e vitit 2018 për këtë program, i krahasuar me planin e periudhës, është në **masën 59.2 %,** ose sipas zërave kryesorë:

* + Shpenzimet e personelit 87.7 %
	+ Shpenzimet e tjera operative 45.5%
	+ Shpenzimet kapitale 2.5%

 Gjithsej 59.2%

Realizimi i shpenzimeve të programit është në shifra mesatare, shpenzimet e personelit janë realizuar 87.7%, për shkak të vendeve vacant në organikë. Shpenzimet operative janë realizuar 45.5% pasi një pjesë e shpenzimeve për Mallra e Shërbime janë në proces prokurimi. Në zërin shpenzime operative janë të planifikuara dhe kontrata mirëmbajtje të cilat janë në vazhdim, parashikohet që deri në fund të vitit 2018 të realizohen plotësisht fondet e akorduara.

Për vitin 2018 janë parashikuar 4 produkte të cilët kanë një realizim të kënaqshëm. “Botimi i akteve në fletoren zyrtare brenda afateve ligjore” nga 154 akte të planifikuara për tu botua për periudhën tetëmujore janë realizuar 141 botime. Mosrealizimi vjen si rezultat i planifikimit të përafërt pasi sasia dhe volume i akteve që vijnë pranë QBZ botohen menjëherë. Produkti “Botime Kode dhe Përmbledhëse Legjislacioni” janë planifikuar 7 dhe realizuar 5 kode, 6 tituj të botuar elektronikisht nuk janë shtypur, pasi pritet ndryshimi në rregulloren e brendshme lidhur me specifikimet teknike të botimeve të tjera. Produkti “Botimi i Buletinit të Njoftimeve Zyrtare” nga 32 buletine të planifikuara janë botuar 33 buletine. Edhe produkti “Botimi elektronik i fletores zyrtare, buletinit të njoftimeve zyrtare, kodeve dhe përmbledhëseve të legjislacionit” nga 195 botime të planifikuara janë botuar 185.

Veçori e këtij programi sa i përket tejkalimit apo mosrealizimit të produkteve, është fakti që QBZ boton akte të cilat vijnë për botim nga institucione të tjera dhe kjo është arsyeja e planifikimit i sasisë së produkteve me përafërsi.

Qendra e Botimeve Zyrtare në zërin **Investime** ka planifikuar 3 projekte si më poshtë:

* Ndërtimi i Arkivës Elektronike të QBZ. Për këtë projekt është lidhur kontrata nga AKSHI dhe është bërë kërkesa në Ministrinë e Financave dhe Ekonomisë për çngurtësimin e fondit. Me miratimin e çngurtësimit të fondeve do të kryhet pagesa në llogari të furnitorit.
* Blerje pajisje elektronike. Për këtë projekt QBZ po zhvillon procedurat e prokurimit pasi u morr edhe miratimi i specifikimeve teknike nga AKSHI.
* Projekti “Blerje pajisje zyre” është realizuar dhe u likuiduar detyrimi, fondi i mbetur është kursim nga procesi i prokurimit.

Për sa i përket detyrimeve të prapambetura, institucioni i QBZ nuk ka krijuar dhe nuk ka patur detyrime gjatë periudhave të kaluara dhe në vazhdim.

1. **Programi “Mjekësia Ligjore”**

Ky program, për periudhën 8-mujore, ka realizuar treguesit e shpenzimeve në **masën 82.97 %,** krahasuar me planin e periudhës, realizimi i zërave është si më poshtë:

* + Shpenzimet e personelit 87.9 %
	+ Shpenzimet e tjera operative 94 %
	+ Shpenzimet kapitale 11.6 %

 Gjithsej 82. 97 %

Realizimi i shpenzimeve të personelit është 87.9% pasi në institucion ka 8 vende vakante, shpenzimet operative janë realizuar maksimalisht, kjo tregon për një punë të mirë të personelit të institucionit, fondet e akorduara janë përdorur në mënyrë efiçente duke përmbushur kështu objektivat e planifikuara. Në vitin 2018 ky institucion për të realizuar sa më mirë objektivat dhe për të përmbushur qëllimin e tij ka planifikuar produktin e akteve të ekspertimit. Gjatë periudhës 8-mujore janë realizuar 6.642 akte nga 5.611 të planifikuara. Ndërkohë, në realizimin e shpenzimeve operative dhe kërkesat shtesë që ka institucioni për shpenzime operative ndikon dhe zbatimi i Vendimit të Këshillit të Ministrave NR. 742 datë 13.12.2017 “Për zbatimin e marrëveshjes së bashkëpunimit, ndërmjet Këshillit të Ministrave të Republikës së Shqipërisë dhe qeverisë së Republikës së Greqisë, për kërkimin, zhvarrimin, identifikimin dhe varrimin e ushtarakëve grekë, të rënë në Shqipëri gjatë luftës greko-italiane të viteve 1940-1941, dhe për ndërtimin e vendprehjes për ta, brenda territorit të Republikës së Shqipërisë, ratifikuar me ligjin nr. 10256, datë 25.3.2010”.

Për I përket shpenzimeve kapitale, për këtë institucion, janë planifikuar dy projekte si më poshtë:

* Blerje Gas Chromatograph Mass Spectrometer GCMS 2010, i cili është realizuar plotësisht sipas parshikimit
* Shtim kati për Institutin e Mjekësisë Ligjore. Për këtë projekt, është publikuar njoftimi i fituesit dhe do të vijohet me lidhjen e kontratës, e cila parashikohet të përfundojë brenda datës viti 2018.
1. **Programi “Sistemi i Burgjeve”**

Buxheti i Sistemit Burgjeve përfaqëson rreth 55.24 % të totalit të buxhetit të rishikuar të Ministrisë së Drejtësisë gjithashtu 56% e shpenzimeve kapitale janë investuar në këtë program. Realizimi i shpenzimeve totale për periudhën tetëmujore është në masën 86.42 %, sipas zërave kryesore krahasuar me planin e periudhës. Shpenzimet e personelit janë realizuar 98.2%. Shpenzimet shpenzimet operative janë realizuar 75.5%. Mosrealizimi në këtë zë shpenzimesh vjen si rezultat i vijimit të procedurave të marrjes në dorëzim të produktit dhe më pas të likujdimit të faturave përkatëse. Realizimi i fondeve buxhetore të akorduara për periudhën 8-mujore në formë grafike paraqitet si më poshtë:

* + Shpenzimet e personelit 98.2%
	+ Shpenzimet e tjera operative 75.5 %
	+ Shpenzimet kapitale 25%

 Gjithsej 86.42 %

Për vitin 2018 janë parashikuar 9 produkte për aktivitetin kryesor të burgjeve si më poshtë:

1. Trajtimi me normë ushqimore i të dënuarve dhe paraburgosurve
2. Staf i trajnuar nga qëndra e trajnimit
3. Të dënuar të trajtuar me shërbim shëndetësor
4. Trajtimi i të dënuarve të mitur në ambjente të përshtatshme të vuajtjes së dënimit
5. Trajtimi i të dënuarve gra me kushte të veçanta në ambjentet e vuajtjes së dënimit
6. Mundësimi i programeve të reja të kualifikimit dhe punësimit për gratë e dënuara
7. Personel i punësuar gra në Sistemin e Burgjeve në funksion të trajtimit të të dënuarve
8. Mbajtja e të burgosurve dhe paraburgosurve në kushte sigurie nga trupa policore
9. Drejtimi dhe zhvillimi normal i aktivitetit për mirëfunksionimin e përgjithshëm të sistemit të burgjeve.

Realizimi i këtyre produkteve ndikojnë drejtëpërsëdrejti në përmirësimin e kushteve në sistemin peniteciar. Këto produkte janë realizuar të gjithë plotësisht, sipas planifikimit produkti i parë është planifikuar të trajtohen 5.891 të burgosur dhe është realizuar plotësisht. Trajnimet janë kryer sipas planifikimit kurse trajtimi me shërbim shëndetësor është sipas rasteve dhe në vazhdimësi për të sëmurët me sëmundje kronike. Për periudhën 8 mujore të vitit 2018, numri i të dënuarve të trajtuar me shërbim shëndetësor është 598 raste. Për sa i përket të dënuarëve të mitur, është ulur numri i tyre në burgje sepse janë trasferuar në institucionet e veçanta të vuajtjes së dënimit. Për të dënuarat gra, janë krijuar kushte të veçanta të vuajtjes së dënimit, janë krijuar mundësi për pjesëmarrje në programe kualifikimi për të patur mundësi punësimi pas vuajtjes së dënimit.

Për sa i përket shpenzimeve kapitale ato janë realizuar 25%, pasi likuidimet do të kryehen sipas grafikut të lëvrimit të produktit. Për disa nga projektet e investimeve kontratat, janë lidhur në muajin shtator dhe zbatimi i tyre do të vijojë deri në fund të vitit.

Më poshtë po listojmë të gjitha projektet e planifikuara për vitin 2018, për Sistemin e Burgjeve, realizimi i të cilave, do të kontribuojë ndjeshëm në realizimin e objektivave të parashikuara në funksion të reformës në sistemin penitenciar.

* Projekti “Studim projektim”, është realizuar.
* Blerje mjete transporti është realizuar dhe pjesa e mbetur nga fondi i planifikuar është fond i lire.
* Blerje pajisje kompjuterike, është realizuar plotësisht, pasi ishte detyrim kontraktor i vitit 2017.
* Blerje pajisje sigurie e logjistike për Sistemin e Burgjeve është realizuar pjesërisht pasi një pjesë e tyre është në fazën e marrjes në dorëzim të pajisjeve
* Rikonstruksioni i dhomës së serverave në Drejtorinë e Përgjithshme e Burgjeve është publikuar në APP vazhdojnë normalisht procedurat.
* Furnizim vendosje të pajisjeve fundore të vëzhgimit me kamera dhe sistemit të radiove në I.E.V.P “Jordan Misja” Tiranë, është lidhur kontrata dhe po vijojnë procedura e lëvrimit të pajisjeve.
* Krijimi i sistemit Upgrade për zyrën e gjendjes gjyqësore, krijimi i databazës për ruajtjen e të dhënave (informatizimi i regjistrave themeltar të periudhës së dënimit). Të dy këto projekte janë në proces prokurimi nga AKSHI.
* Projekti i rikonstruksionit të ambjenteve të zyrave në Drejtorinë e Përgjithshme të Burgjeve është në process të realizimit të kontratës së lidhur.
* Rikonstruksioni i godinës nr.4 dhe nr.5 të vuajtjes së dënimit në I.E.V.P Lezhë. Për këtë projekt është lidhur kontrata e investimit për një periudhë 2-vjecare. Fondi i planifikuar për vitin 2018 do të realizohet deri në fund të vitit.
* Rikonstruksioni i shtesës së seksionit të godinës së Spitalit të Burgjeve. Për këtë projekt është lidhur kontrata në muajin Shtator planifikohet të realizohet fondi deri në fund të vitit buxhetor.
* Rikonstruksioni i godinës së I.E.V.P Peqin dhe Burrel. Për këto dy projekte janë lidhur kontratat dhe parashikohet realizimi i tyre në masën 100% deri në fund të vitit 2018.

Detyrimet e prapambetura janë raportuar 12.8 milionë lekë. Përkatësisht për I.E.V.P Lezhë është detyrim i OSHEE 3.7 milionë lekë kurse për I.E.V.P Fier janë 9 milionë lekë detyrime të ujësjellës kanalizime Fier. Për detyrimin ndaj OSHEE, DPB është në proces gjyqësor për mbifaturim, ndërsa për detyrimet e ujësjellës kanalizime janë lidhur aktmarrëveshje për detyrimin e krijuar dhe sapo të konstatohen fonde të lira nga zëra të tjerë shpenzimesh, do të bëhet shlyerja e detyrimit gjatë vitit 2018.

1. **Programi Shërbimi i Përmbarimit Gjyqësor”**

Realizimi i shpenzimeve për periudhën 8-mujore 2018, krahasuar me buxhetin e akorduar të periudhës, është në **masën 72.92%.** Realizimi i shpenzimeve sipas zërave kryesorë, rezulton si më poshtë:

* + Shpenzimet e personelit 82.82 %
	+ Shpenzimet e tjera operative 52.36 %
	+ Shpenzimet kapitale 56.58 %

Gjithsej 72.92 %

Mosrealizimi në shpenzimet e personelit vjen si rezultat i vendeve vakante në Shërbimin Përmbarimor Gjyqësor, ndërsa për sa i përket shpenzimeve operative gjatë vitit 2018, është bërë një kërkesë për transferim fondi nga shpenzimet e personelit te shpenzimet operative prej 10 milionë lekësh për ekzekutimin e vendimeve gjyqësore. Likujdim i vendimeve gjyqësore do të vijojë deri në fund të vitit sipas grafikut te shlyerjes të vendimeve gjyqësore duke realizuar plotësisht fondet e transferuara. Shpenzimet kapitale janë parashikuar tre projekte:

* Blerje pajisje elektronike është kontratë e lidhur në 2017 dhe është likuiduar plotësisht gjatë 4-mujorit të parë
* Blerje pajisje zyre. Procedurat e prokurimit janë dërguar kërkesat në Ministrinë e Brendshme dhe janë në proces prokurimi.
* Blerje pajisje elektronike për vitin 2018, janë dërguar kërkesat te Agjensia Kombëtare e Shoqërisë së Informacionit dhe proçedurat do të kryhen nga ky institucion.

Janë parashikuar 3 produkte për periudhën aktuale, “Ekzekutimi i titujve ekzekutivë”, “Menaxhimi i shërbimit përmbarimor gjyqësor” dhe “Ekzekutimi për çdo urdhër mbrojtje”. Produkti i parë është realizuar pjesërisht, janë ekzekutuar 4,415 tituj ekzekutivë, për periudhën tetëmujore kundrejt 7.950 tituj ekzekutivë të planifikuar për vitin 2018. Produkti i dytë është realizuar plotësisht sipas parashikimit dhe për produktin e tretë kanë ardhur për ekzekutim 217 urdhra mbrojtjeje, të cilët janë ekzekutuar plotësisht.

Detyrimet e prapambetura janë raportuar rreth 10 milionë lekë për vendime gjyqësore. Për periudhën 8 mujore gjatë këtij viti janë shlyer 3.5 milion lekë dhe 1.5 milion parashikohet të shlyhet në muajin tetor 2018. Për Zyrën Përmbarimore të Tiranës janë planifikuar 5 milionë lekë, shumë e cila parashikohet të shlyhet brenda vitit 2018.

1. **Programi “Shërbimi për Çështjet e Birësimeve”**

Ky program, për vitin 8-mujorin e 2018, ka realizuar treguesit e buxhetit në **masën 49.78%.** Krahasuar me planin e periudhës, shpenzimet janë realizuar në zëra si më poshtë:

* + Shpenzimet e personelit 62.85 %
	+ Shpenzimet e tjera operative 46%
	+ Shpenzimet kapitale 12.2%

 Gjithsej 49.78 %,

Mosrealizimi i fondeve në shpenzime personeli vjen si rezultat i 2 vendeve në organikë. Mosrealizimi i shpenzimeve operative vjen si rezultat e procedurave të prokurimit të papërfunduara si edhe kursimeve të fondev që rezultojnë nga procedurat e prokurimit (paraqitja e ofertave më të ulta se fondi limit).

Për vitin 2018, ky program ka parashikuar dy produkte “Birësime të realizuara brenda dhe jashtë vendit” dhe “Pajisje zyre të blera”. Produkti i parë është realizuar plotësisht nga 21 birësime të planifikuara për periudhën janë realizuar 21 të tilla. Gjatë periudhës 8-mujore të vitit 2018, janë kryer disa proçedura prokurimi për blerjen e pajisjeve të zyrës që nevojiten dhe deri në përfundim të vitit parashikojmë të realizohen rast pas rasti proçedurat për blerjen e të gjitha pajisjeve për të mundësuar zhvillimin normal të aktivitetit.

Ky institucion për periudhën 8 mujore nuk ka krijuar detyrime të prapambetura.

1. Programi “Shërbimi i Kthimit dhe Kompensimit të Pronave

Në këtë program bëjnë pjesë Agjencia e Trajtimit të Pronave dhe ALUIZNI. Realizimi i shpenzimeve buxhetore për periudhën 8-mujore 2018, krahasuar me buxhetin e planifikuar të periudhës, është në **masën 72.54 %**. Realizimi i shpenzimeve të këtyre 2 institucioneve, sipas zërave kryesorë, rezulton si më poshtë:

* + Shpenzimet e personelit 81.45 %
	+ Shpenzimet e tjera operative 63.24 %
	+ Fondi për kompensimin e ish pronarëve 72%
	+ Shpenzimet kapitale 23 %

Gjithsej për shpenzimet buxhetore 72%

Mosrealizimi i fondeve në shpenzime personeli vjen si rezultat i vendeve në organikë. Mosrealizimi i shpenzimeve operative vjen si rezultat i procedurave të prokurimit të papërfunduara, të cilat parashikohen të përfundojnë brenda vitit 2018.

Për 8-mujorin e vitit 2018, Agjencia e Trajtimit të Pronave, ka planifikuar 6 produkte për të përmbushur sa më mirë objektivat e institucionit.

1. Objektivi i parë i ATP-së është të kryej proçesin e vlerësimit financiar të vendimeve përfundimtare nga viti 1993 e në vijim dhe të shpërndajë Fondin Special të Kompensimit sipas akteve ligjore në fuqi. Për realizimin e këtij objektivi janë planifikuar katër produkte si më poshtë:
* Regjistri i Vendimeve Përfundimtare për kompensim që kanë njohur këtë të drejtë, të vlerësuara sipas metodologjisë së miratuar në ligj dhe Akteve nënligjore. Për këtë product, janë planifikuar të realizohen 4.803 vendime gjatë peiudhë 8-mujore dhe janë realizuar 9.307 vendime. Ky product është realizuar 194%, pasi grupet e punës të ngarkuar për vlerësimet financiare të vendimeve që kanë të njohur të drejtën e kompensimit janë impenjuar maksimalisht në këtë proçes me qëllim përfundimin e vlerësimeve financiare.
* Numri i vendimeve të ankimuara në gjykatë është planifikuar 713 dhe nga vendimet e nxjerra janë ankimuar 717 vendime.
* Shpërndarja e fondit fizik dhe financiar. Janë planifikuar 333 subjekte dhe janë realizuar 28, subjektet që kanë përfituar janë ata që kanë aplikuar me kërkesë të vecantë. Realizimi i këtij produkti është 8% sepse nga subjektet që përfitojnë kompensim financiar dhe fizik sipas VKM 766/2017, janë lajmëruar për vazhdimësinë e proçedurave, shumë subjekte kanë hequr dorë për të përfitimi i kompensimit. Një problematikë tjetër është identifikimi, inventarizimi i pasurive në dispozicion të ATP-së për tu përdorur si kompensim fizik. Ndryshimet ligjore të VKM nr. 223/2016 të ndodhura në dhjetor 2017, i dhanë prioritet kompensimit fizik nga fondi i tokës sëATP-së, gjatë kësaj periudhe po punohet intensivisht për identifikimin, verifikimin dhe bllokimin e fondit të tokës që të mundësohet ekzekutimi i vendimeve. Fondi i tokës në dispozicion aktualisht shtrihet në katër qarqe (Elbasan, Korcë, Gjirokastër, Berat), rreth 23 000 Ha. ATP do të dalë në një periudhë tjetër me një analizë e cila do të evidentojë qartazi sipërfaqet reale të cilat do mund të përdoren ende për kompensim nga ky fond.
* Vendimet nga oborret në përdorim nga 209 vendime të planifikuara janë realizuar 309, ky produkt është tejkaluar dhe nga ana e numrit të vendimeve dhe në vlerë.
1. Objektivi i dytë është kryeja e procesit të trajtimit të pronësisë për dosjet pa vendim që ndodhen pranë institucionit dhe dosjet e reja që u hapen në kuadër të ligjit. Për matjen e këtij objektivi është planifikuar produkti
* Trajtimi i kërkesave për njohje pronësie ndër vite, i cili për tetëmujorin e parë të vitit janë planifikuar 3.144 raste nga të cilat janë realizuar 1.662. Me ndryshimet e miratuara nga Këshilli i Ministrave me vendimin nr. 765 datë 20.12.2017 për “Disa ndryshime dhe shtesa në vendimin nr. 222, datë 23.3.2016, “Për trajtimin e kërkesave për njohje të pronës e të kompensimit të saj”, u morën masa konkrete në lidhje me rifillimin e proçesit të shqyrtimit të dosjeve pas miratimit të ndryshimeve të akteve nënligjore, të cilat kanë në objekt të tyre njohjen e të drejtë së kompensimit të pronës. Këto vendime përcaktuan metodologjinë dhe afate të reja për njohjen e pronësisë ndër vite.
1. Objektivi i tretë për programin është legalizimi dhe përpunimi i informacionit tekniko-ligjor për ndërtimet informale. Për realizimin e këtij objektivi janë planifikuar dy produkte.
* Produkti i parë është shpërndarja e fondit të ALUIZNI-t nga 686 çështje të planifikuara janë realizuar 941.
* Produkti i dytë është legalizimi dhe perpunimi i informacionit tekniko ligjor për ndërtimet informale numri i lejeve të planifuara janë 16.666 dhe janë realizuar 19.404 raste.

Shpenzimet kapitale për Agjencinë e Trajtimit të pronave janë planifikuar në 2 projekte “Blerje pajisje elektronike” dhe “Blerje fikse zjarri”. Për produktin e parë tenderi ka përfunduar me datë 07.09.2018 vetëm për një pjesë të pajisjeve elektronike, ndërsa për pjesën tjetër po vijojnë procedurat për projektin e dytë është kryer proçedura me blerje të vogël dhe është bërë likuidimi i shumës ndërsa. Në lidhje me detyrimet e prapambetura prej rreth 129.4 milionë lekë. Për vitin 2018, janë parashikuar 10.8 milionë lekë për shlyerjen e detyrimeve të prapambetura gjithashtu janë paraqitur dhe kërkesa shtesë fondesh në fazën e parë të PBA 2019-2021 për shlyrjen totale të tyre.

Në Drejtorinë e Përgjithshme e ALUIZNI-t shpenzimet kapitale janë ndarë në 4 projekte, projekti i parë “blerje pajisje elektronike” ishte kontratë në vazhdim për dhe është likuiduar plotësisht. Projekti i dytë dhe i tretë lidhet me hartimin e projektit dhe realizimin e shtimit të katit për Drejtorinë e ALUIZNI-t. Gjatë vitit 2018 është kërkuar dhe rialokim i fondeve pasi rikonstruksioni në Drejtorinë e Përgjithshme te ALUIZNI-t nuk mund të kryhej. Për projektin prej 1.3 milionë lekë për “blerje pajisje elektronike” për vitin 2018 është lidhur kontrata. Aluizni ka likujduar vetëm projektin blerje pajisje elektronike që është kontratë e lidhur në vitin 2017, vlerë kjo e likujduar në 4-mujorin e parë të vitit 2018 në shumën 12,142,000 lekë. Fondi për rikonstruksion është shkurtuar me Akin Normativ Nr.1 datë 26.07.2018.

Për detyrimet e prapambetura shuma e raportuar nga ALUIZNI, është 1.9 milionë lekë. Këto detyrimeve janë për vendime gjyqësore të formës së prerë dhe të lindura gjatë kësaj periudhe të vitit 2018. ALUIZNI parashikon ti shlyejë këto detyrime brenda vitit 2018, sapo të krijohet mundësia e fondeve të lira.

1. **Programi “Shërbimi i Provës”**

Realizimi i shpenzimeve për 8-mujorin e parë, krahasuar me buxhetin e periudhës, është në **masën 66.82%,** sipas zërave kryesorë, rezulton si më poshtë:

* + Shpenzimet e personelit 75.34 %
	+ Shpenzimet e tjera operative 40.58 %
	+ Shpenzimet kapitale 0%

 **Gjithsej 66.82%**

Shpenzimet e personelit janë realizuar 75.34% si rrjedhojë e mosplotësimi me staf të strukturës organike të institucionit. Për sa i përket shpenzimeve operative, ato janë realizuar 40.58%, pasi jemi në fazën e lidhjeve të kontratave me operatorët që janë kualifikuar nga Ministria e Punëve të Brendshme për kërkesat për materiale të ndryshme letër dhe kancelari. Për 8-mujorin e vitit 2018, Drejtoria e Shërbimit të Provës ka parashikuar katër produkte:

* Persona të mbikqyrur
* Persona të mbikqyrur me pajisje elektronike
* Gra të dënuara të përfshira në programin e riintegrimit
* Të mitur nën mbikqyrjen e Shërbimit të Provës

Produkti “Persona të mbikqyrur” janë mbikqyrur 7.015 persona nga 6.409 të planifikuar në të gjithë Degët e Shërbimit të Provës në rrethe dhe nga Drejtoria e Përgjithshme. Produkti i dytë, nga 57 persona të dënuar të mbikqyrur me pajisje elektronike të planifikuar për periudhën 8 mujore, janë mbikqyrur 13 të tillë. Produkti i tretë “Gra të dënuara të përfshira në programe riintegrimi” nga 564 të planifikuara për periudhën 8 mujore, janë përfshirë 709 gra në këto programe. Produkti “Të mitur nën mbikqyrje të shërbimit të proves” nga 250 të mitur të planifikuar për periudhën 8 mujore, janë mbikqyrur 199 të mitur. Shënim: mosrealizimi apo tejkalimi i sasisë së produkteve të lartpërmendur vjen si rezultat i parashikimeve të përafërta të produkteve, pasi numri i personave të mbikqyrur varet nga vendimet e gjykatave të ardhura pranë Drejtorisë së Përgjithshme të Shërbimit të Provës.

Për shpenzimet kapitale janë parashikuar dy projekte “Blerje pajisje elektronike” dhe “Blerje pajisje zyre”. Për projektin e parë “Blerje pajisje elektronike”, po vijojnë procedurat e prokurimit nga AKSHI. Për projektin e dytë DPSHP është në proces lidhjes së kontratës e cila parashikohet të realizohet brenda vitit 2018.

Detyrimet e prapambetura të raportuara për periudhën 8 mujore janë 982.2 mijë lekë në zërin investime, të cilat parashikohen të shlyhen brenda vitit 2018, sapo të krijohen fonde të lira nga projekte të tjera pas përfundimit të procedurave të prokurimit.

 **SEKRETAR I PËRGJITHSHËM**

 **ELIRA KOKONA**

Konceptoi: O. Bejte

Pranoi: A.Leka

Miratoi: M. Zisi

Konfirmoi: A. Lamce

3 kopje/ datë 28/09/2018

Bulevardi “Zog I-rë”, [http:/www.drejtesia.gov.aI](http://www.drejtesia.gov.aI) Telefon: + 355 4 2233 591